title: Sklep Sveta (SZVP) 2015/555 z dne 7. aprila 2015 o spremembi Sklepa 2011/235/SZVP o omejevalnih ukrepih proti nekaterim osebam in subjektom zaradi razmer v Iranu

text:
               8.4.2015

               SL

               Uradni list Evropske unije

               L 92/91

         SKLEP SVETA (SZVP) 2015/555
   z dne 7. aprila 2015
   o spremembi Sklepa 2011/235/SZVP o omejevalnih ukrepih proti nekaterim osebam in subjektom zaradi razmer v Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 12. aprila 2011 sprejel Sklep 2011/235/SZVP (1).

               (2)

               Na podlagi pregleda Sklepa 2011/235/SZVP bi bilo treba omejevalne ukrepe iz navedenega sklepa podaljšati do 13. aprila 2016.

               (3)

               Svet je sklenil tudi, da bi bilo treba posodobiti vnose, ki zadevajo nekatere osebe in en subjekt iz Priloge k Sklepu 2011/235/SZVP.

               (4)

               Poleg tega pri dveh osebah ni več razlogov, da bi bili še naprej na seznamu oseb in subjektov, za katere veljajo omejevalni ukrepi, iz Priloge k Sklepu 2011/235/SZVP.

               (5)

               Prav tako bi bilo treba črtati en vnos, ki zadeva osebo, že vključeno v Prilogo k Sklepu 2011/235/SZVP.

               (6)

               Sklep 2011/235/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Člen 6(2) Sklepa 2011/235/SZVP se nadomesti z naslednjim:

      „2.   Ta sklep se uporablja do 13. aprila 2016. Redno se pregleduje. Če Svet meni, da cilji tega sklepa niso bili doseženi, ga podaljša ali ustrezno spremeni.“

   Člen 2
   Priloga k Sklepu 2011/235/SZVP se spremeni, kot je določeno v Prilogi k temu sklepu.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 7. aprila 2015

            Za Svet

            Predsednik

         E. RINKĒVIČS

      (1)  Sklep 2011/235/SZVP z dne 12. aprila 2011 o omejevalnih ukrepih proti nekaterim osebam in subjektom zaradi razmer v Iranu (UL L 100, 14.4.2011, str. 51).

      PRILOGA

                  (1)

                  Vnosi za naslednji osebi se črtajo s seznama iz Priloge k Sklepu 2011/235/SZVP:

                              42.

                              HEYDARI Nabiollah

                              70.

                              REZVANI Gholomani

                              72.

                              ELAHI Mousa Khalil

                  (2)

                  Vnosi za naslednje osebe in subjekte iz Priloge k Sklepu 2011/235/SZVP se nadomestijo z naslednjimi vnosi:

                     Osebe

                              Ime

                              Podatki za ugotavljanje istovetnosti

                              Razlogi

                              Datum uvrstitve na seznam

                              10.

                              RADAN Ahmad-Reza

                              Kraj rojstva: Isfahan (Iran) – Datum rojstva: 1963

                              Vodja policijskega centra za strateške študije, nekdanji namestnik vodje iranske državne policije (do junija 2014). Radan je bil kot namestnik vodje državne policije od leta 2008 odgovoren za pretepe, umore, samovoljne aretacije in priprtja protestnikov, ki so jih izvajale policijske sile.

                              12.4.2011

                              13.

                              TAEB Hossein

                              Kraj rojstva: Teheran – Datum rojstva: 1963

                              Namestnik poveljnika obveščevalne enote IRGC. Nekdanji poveljnik sil Basij (do oktobra 2009). Sile pod njegovim poveljem so sodelovale pri množičnemu pretepanju, umorih, pridržanju in mučenju miroljubnih protestnikov.

                              12.4.2011

                              14.

                              SHARIATI Seyeed Hassan

                              Nekdanji vodja sodstva v Mashadu (do septembra 2014). Verjetno trenutno v postopku premestitve na drug položaj. Sojenja pod njegovim nadzorom so potekala po hitrem postopku in za zaprtimi vrati, brez spoštovanja temeljnih pravic obtožencev in ob zanašanju na priznanja, pridobljena pod pritiskom in z mučenjem. Zaradi množičnega izdajanja sodb o usmrtitvi so bile smrtne kazni izrečene brez ustreznega upoštevanja postopkov poštenega zaslišanja.

                              12.4.2011

                              15.

                              DORRI- NADJAFABADI Ghorban-Ali

                              Kraj rojstva: Najafabad (Iran) – Datum rojstva: 1945

                              Član skupščine strokovnjakov in predstavnik vrhovnega vodje v („osrednji“) provinci Markazi. Nekdanji iranski generalni tožilec (do septembra 2009) ter nekdanji minister za obveščevalne dejavnosti v času predsedovanja Mohameda Hatamija.
                              Kot iranski generalni tožilec je po prvih povolilnih protestih odredil in nadziral zrežirana sojenja, na katerih so obtožencem kratili pravice in jim niso dovolili pravnega zastopstva. Odgovoren je tudi za zlorabe v centru za pridržanje Kahrizak.

                              12.4.2011

                              16.

                              HADDAD Hassan (alias Hassan ZAREH DEHNAVI)

                              Nekdanji sodnik v podružnici 26 revolucionarnega sodišča v Teheranu. Pristojen je bil za primere zapornikov, povezanih s krizo po volitvah, in redno grozil družinam zapornikov, da bi jih utišal. Imel je ključno vlogo pri izdajanju odredb o pridržanju v centru za pridržanje Kahrizak. Iranske oblasti so novembra 2014 uradno priznale njegovo vlogo pri smrti pripornikov.

                              12.4.2011

                              18.

                              HEYDARIFAR Ali-Akbar

                              Nekdanji sodnik revolucionarnega sodišča v Teheranu. Sodeloval je na sojenjih protestnikom. Sodniki so ga zaslišali v zvezi z nasiljem v centru za pridržanje Kahrizak. Imel je ključno vlogo pri izdajanju odredb o pridržanju zapornikov v centru za pridržanje Kahrizak. Iranske oblasti so novembra 2014 uradno priznale njegovo vlogo pri smrti pripornikov.

                              12.4.2011

                              19.

                              JAFARI- DOLATABADI Abbas

                              Kraj rojstva: Yazd (Iran) – Datum rojstva: 1953

                              Teheranski generalni tožilec (od avgusta 2009). Dolatabadijev urad je obtožil veliko število protestnikov, vključno s posamezniki, ki so sodelovali na protestih ob Noči Ašure decembra 2009. Septembra 2009 je odredil zaprtje Karroubijevega urada in aretacijo več reformističnih politikov, junija 2010 pa je prepovedal dve reformistični politični stranki. Njegov urad je protestnike obtožil moharebeha, tj. sovraštva do boga, za kar je predpisana smrtna kazen. Tistim, ki jih je čakala smrtna kazen, pa ni omogočil poštenega sojenja. Njegov urad si je obenem za tarče izbiral in aretiral reformiste, aktiviste za človekove pravice in predstavnike medijev, kar je bil del vsesplošnega zatiranja politične opozicije.

                              20.

                              MOGHISSEH Mohammad (tudi NASSERIAN)

                              Sodnik in vodja podružnice 28 revolucionarnega sodišča v Teheranu. Pristojen je za primere, povezane z obdobjem po volitvah. Na nepravičnih sojenjih je izrekel dolge zaporne kazni družbenim in političnim aktivistom ter novinarjem, pa tudi več smrtnih kazni protestnikom ter družbenim in političnim aktivistom.

                              12.4.2011

                              21.

                              MOHSENI-EJEI Gholam-Hossein

                              Kraj rojstva: Ejiyeh – Datum rojstva: okrog leta 1956

                              Iranski generalni tožilec (od septembra 2009) in tiskovni predstavnik sodstva ter nekdanji minister za obveščevalne dejavnosti med volitvami leta 2009. Med volitvami leta 2009, ko je bil minister za obveščevalne dejavnosti, so bili obveščevalni uradniki pod njegovim poveljstvom odgovorni za pridržanje in mučenje več sto aktivistov, novinarjev, oporečnikov in reformističnih politikov, od katerih so pod pritiskom izsilili lažna priznanja. Poleg tega so politične osebnosti silili k lažnim priznanjem z nevzdržnimi zaslišanji, med drugim z mučenjem, zlorabami, izsiljevanjem in grožnjami družinskim članom.

                              12.4.2011

                              22.

                              MORTAZAVI Said

                              Kraj rojstva: Meybod, Yazd (Iran) – Datum rojstva: 1967

                              Nekdanji teheranski generalni tožilec (do avgusta 2009).
                              Kot teheranski generalni tožilec je izdal splošno odredbo, na podlagi katere so pridržali več sto aktivistov, novinarjev in študentov. Parlamentarni preiskovalci so januarja 2010 ugotovili, da je neposredno odgovoren za pridržanje treh zapornikov, ki so nato v priporu umrli. Po preiskavi, ki jo je sprožilo iransko sodstvo v zvezi z njegovo vlogo pri smrti treh moških, pridržanih po volitvah na njegov ukaz, je bil avgusta 2010 razrešen s položaja. Iranske oblasti so novembra 2014 uradno priznale njegovo vlogo pri smrti pripornikov.

                              12.4.2011

                              23.

                              PIR-ABASSI Abbas

                              Sodnik v podružnici 26 revolucionarnega sodišča v Teheranu. Pristojen je za povolilne primere. Na nepravičnih sojenjih je izrekel dolge zaporne kazni aktivistom za človekove pravice, pa tudi več smrtnih kazni protestnikom.

                              12.4.2011

                              28.

                              YASAGHI Ali-Akbar

                              Sodnik vrhovnega sodišča. Nekdanji sodnik revolucionarnega sodišča v Mashadu. Sojenja, za katera je bil pristojen, so potekala po hitrem postopku in za zaprtimi vrati, brez spoštovanja temeljnih pravic obtožencev. Zaradi množičnega izdajanja sodb o usmrtitvi so bile smrtne kazni izrečene brez ustreznega upoštevanja postopkov poštenega zaslišanja.

                              12.4.2011

                              30.

                              ESMAILI Gholam-Hossein

                              Vodja pravosodnih organov v Teheranu. Nekdanji vodja iranske organizacije za zapore. Na tem položaju je bil vpleten v množično priprtje političnih protestnikov in prikrivanje zlorab v okviru zaporniškega sistema.

                              12.4.2011

                              34.

                              AKBARSHAHI Ali-Reza

                              Generalni direktor iranskega glavnega urada za boj proti drogam. Nekdanji poveljnik teheranske policije. Pod njegovim vodstvom je bila policija odgovorna za izvensodno uporabo sile proti osumljencem med aretacijami in v priporu. Teheranska policija je bila vpletena tudi v racije v študentskih domovih na teheranski univerzi junija 2009, v katerih so po podatkih komisije iranskega parlamenta (madžlisa) pripadniki policije in milice Basiji ranili več kot 100 študentov.

                              10.10.2011

                              36.

                              AVAEE Seyyed Ali-Reza (tudi: AVAEE Seyyed Alireza)

                              Svetovalec disciplinskega sodišča za sodnike (od aprila 2014). Nekdanji predsednik pravosodnih organov v Teheranu. Kot predsednik pravosodnih organov v Teheranu je odgovoren za kršitve človekovih pravic, samovoljne aretacije, kršitve pravic zapornikov in porast števila usmrtitev.

                              10.10.2011

                              37.

                              BANESHI Jaber

                              Sodni svetovalec v Iranu. Nekdanji tožilec v Širazu (do leta 2012). Zaradi izreka večjega števila smrtnih kazni je odgovoren za pretirano in vse pogostejšo uporabo smrtne kazni. Tožilec v zadevi bombnega napada v Širazu leta 2008, ki ga je režim izrabil za to, da je več svojih nasprotnikov obsodil na smrt.

                              10.10.2011

                              40.

                              HABIBI Mohammad Reza

                              Namestnik tožilca v Isfahanu. Vpleten je v postopke, v katerih je bila obtožencem kršena pravica do pravičnega sojenja – npr. Abdollahu Fathiju, ki je bil usmrčen maja 2011, potem ko mu Habibi na sojenju marca 2010 ni priznal pravice do zaslišanja in ni upošteval njegovih težav z duševnim zdravjem. Sodeloval je torej pri hudi kršitvi pravice do dolžnega pravnega postopanja, s čimer je prispeval k pretirani in vse pogostejši uporabi smrtne kazni in znatnemu povečanju števila usmrtitev od začetka leta 2011.

                              10.10.2011

                              41.

                              HEJAZI Mohammad

                              Kraj rojstva: Isfahan Datum rojstva: 1956

                              Kot namestnik poveljnika oboroženih sil je imel ključno vlogo pri ustrahovanju iranskih „sovražnikov“ in grožnjam tem sovražnikom ter bombardiranju vasi iraških Kurdov. Kot nekdanji vodja enote Sarollah pri IRGC in nekdanji vodja milice Basij je imel osrednjo vlogo pri zatrtju protestov po volitvah.

                              10.10.2011

                              47.

                              KHALILOLLAHI Moussa (tudi: KHALILOLLAHI Mousa, ELAHI Mousa Khalil)

                              Tožilec v Tabrizu. Vpleten je bil v zadevo Sakineh Mohammadi-Ashtiani, sodeloval pa je tudi pri hudih kršitvah pravice do dolžnega pravnega postopanja.

                              10.10.2011

                              48.

                              MAHSOULI Sadeq (tudi: MAHSULI, Sadeq)

                              Kraj rojstva: Oroumieh (Iran) Datum rojstva: 1959/1960

                              Svetovalec nekdanjega predsednika in sedanjega člana Sveta za primernost Mahmuda Ahmadinedžada ter član skupine Fronta vztrajnosti. Minister za blaginjo in socialno varstvo v letih 2009–2011. Minister za notranje zadeve do avgusta 2009. Kot minister za notranje zadeve je Mahsouli poveljeval vsem policijskim silam, varnostnim agentom ministrstva za notranje zadeve in agentom v civilu. Sile pod njegovim vodstvom so bile odgovorne za napade na študentske domove na teheranski univerzi 14. junija 2009 in mučenje študentov v kleti ministrstva (razvpita 4. kletna etaža). Druge protestnike so hudo trpinčili v centru za pridržanje Kahrizak, ki ga je upravljala policija pod Mahsoulijevim nadzorom.

                              10.10.2011

                              49.

                              MALEKI Mojtaba

                              Tožilec v Kermanshahu. Odgovoren je za drastično povečanje števila smrtnih kazni, izrečenih v Iranu, med drugim za kazenski pregon sedmih zapornikov, obsojenih zaradi trgovine z drogo, ki so bili obešeni 3. januarja 2010 v osrednjem zaporu v Kermanshahu.

                              10.10.2011

                              52.

                              KHODAEI SOURI Hojatollah

                              Kraj rojstva: Selseleh (Iran) – Datum rojstva: 1964

                              Član odbor za nacionalno varnost in zunanjo politiko. Parlamentarni namestnik za provinco Lorestan. Član parlamentarne komisije za zunanjo in varnostno politiko. Nekdanji vodja zapora Evin (do leta 2012). V času, ko je Evin vodil Souri, je bilo mučenje v tem zaporu običajna praksa. Na oddelku 209 so bili priprti številni aktivisti, ki so sodelovali pri miroljubnih protivladnih dejavnostih.

                              10.10.2011

                              53.

                              TALA Hossein (tudi: TALA Hosseyn)

                              Poslanec iranskega parlamenta. Nekdanji namestnik generalnega guvernerja („Farmandar“) province Teheran (do septembra 2010), odgovoren zlasti za poseg policijskih sil in s tem nasilje nad demonstranti.
                              Decembra 2010 je prejel nagrado za svojo vlogo pri zatrtju povolilnih protestov.

                              10.10.2011

                              54.

                              TAMADDON Morteza (tudi: TAMADON Morteza)

                              Kraj rojstva: Shahr Kord-Isfahan Datum rojstva: 1959

                              Vodja sveta province Teheran za javno varnost. Nekdanji generalni guverner province Teheran, član IRGC.
                              Kot guverner in vodja sveta province Teheran za javno varnost je na splošno odgovoren za vse represivne dejavnosti IRGC v provinci Teheran, med drugim za zatiranje političnih protestov od junija 2009.

                              10.10.2011

                              57.

                              HAJMOHAM- MADI Aziz

                              Sodnik kazenskega sodišča v pokrajini Teheran. Nekdanji sodnik prvega oddelka sodišča v Evinu. Bil je sodnik na številnih procesih proti protestnikom, med drugim na sojenju Abdol-Reze Ganbarja, učitelja, ki je bil aretiran januarja 2010 in zaradi svoje politične dejavnosti obsojen na smrtno kazen. V evinskem zaporu je bilo ustanovljeno prvostopenjsko sodišče. Jafari Dolatabadi je marca 2010 pozdravil njegovo ustanovitev. V tem zaporu so bili priprti nekateri obtoženci, ki so jih z mučenjem prisilili k lažnim izjavam.

                              10.10.2011

                              59.

                              BAKHTIARI Seyyed Morteza

                              Kraj rojstva: Mashad (Iran) Datum rojstva: 1952

                              Namestnik generalnega državnega tožilca, pristojen za politična in varnostna vprašanja. Nekdanji minister za pravosodje (2009–2013).
                              V času, ko je bil minister za pravosodje, so pogoji v iranskih zaporih padli daleč pod ravnjo sprejetih mednarodnih standardov s pogostimi primeri trpinčenja zapornikov. Poleg tega je imel ključno vlogo pri grožnjah in nadlegovanju iranske diaspore z napovedjo ustanovitve posebnega sodišča, pristojnega predvsem za Irance, ki živijo zunaj države. Prav tako je bil odgovoren za opazno povečanje števila usmrtitev v Iranu, vključno s tajnimi usmrtitvami, ki jih je vlada zamolčala, in usmrtitvami za kazniva dejanja, povezana z drogami.

                              10.10.2011

                              60.

                              HOSSEINI Dr. Mohammad (tudi: HOSSEYNI, Dr Seyyed Mohammad; Seyed, Sayyed in Sayyid)

                              Kraj rojstva: Rafsanjan, Kerman Datum rojstva: 1961

                              Svetovalec nekdanjega predsednika in sedanjega člana Sveta za primernost Mahmuda Ahmadinedžada. Nekdanji minister za kulturo in islamsko vodstvo (2009–2013). Kot nekdanji član IRGC je sodeloval pri represiji nad novinarji.

                              10.10.2011

                              61.

                              MOSLEHI Heydar (tudi: MOSLEHI Heidar; MOSLEHI Haidar)

                              Kraj rojstva: Isfahan (Iran) Datum rojstva: 1956

                              Vodja organizacije za publikacije o vlogi duhovščine v vojni. Nekdanji minister za obveščevalno dejavnost (2009–2013).
                              Pod njegovim vodstvom je ministrstvo za obveščevalno dejavnost nadaljevalo prakso vsesplošnih samovoljnih pridržanj ter preganjanja protestnikov in oporečnikov. Ministrstvo za obveščevalno dejavnost v zaporu Evin vodi oddelek 209, kjer so zaradi miroljubnih opozicijskih dejavnosti, uperjenih proti sedanji vladi, pridržani številni aktivisti. Zasliševalci z Ministrstva za obveščevalno dejavnost zapornike na oddelku 209 pretepajo ter jih duševno in spolno zlorabljajo.

                              10.10.2011

                              62.

                              ZARGHAMI Ezzatollah

                              Kraj rojstva: Dezful (Iran) Datum rojstva: 22. julija 1959

                              Vodja Radiotelevizije Islamske republike Iran (IRIB) do novembra 2014. Verjetno trenutno v postopku premestitve na drug položaj. V času svojega mandata pri IRIB je bil odgovoren za vse odločitve v zvezi s programom. IRIB je avgusta 2009 in decembra 2011 predvajal posnetke prisilnih priznanj pripornikov in vrsto zrežiranih sodnih procesov, ki so jasna kršitev mednarodnih določb o poštenem sojenju in pravice do dolžnega pravnega postopanja.

                              23.3.2012

                              63.

                              TAGHIPOUR Reza

                              Kraj rojstva: Maragheh (Iran) Datum rojstva: 1957

                              Član teheranskega mestnega sveta. Nekdanji minister za informiranje in komunikacije (2009–2012).
                              Kot minister za informiranje je bil eden od vodilnih uradnikov, pristojnih za cenzuro ter nadzor nad spletnimi dejavnostmi in vsemi vrstami komunikacij (zlasti prenosnih telefonov). Zasliševalci pri zasliševanju političnih pripornikov uporabljajo njihove osebne podatke, pošto in komunikacije. Od predsedniških volitev leta 2009 in med uličnimi demonstracijami so bile večkrat prekinjene mobilne zveze in izključena možnost pošiljanja kratkih sporočil, satelitski TV kanali so bili moteni, internet ponekod izključen ali vsaj upočasnjen.

                              23.3.2012

                              64.

                              KAZEMI Toraj

                              Kot polkovnik v policijskem oddelku za tehnologijo in komunikacije je napovedal kampanjo zaposlovanja vladnih hekerjev z namenom večjega nadzora nad informacijami na internetu in onemogočanja „škodljivih“ spletnih strani.

                              23.3.2012

                              65.

                              LARIJANI Sadeq

                              Kraj rojstva: Najaf (Irak) Datum rojstva: 1960 ali avgust 1961

                              Pravosodni minister. Pravosodni minister mora potrditi in odobriti vsako kazen za qisas (povračilo), hodoud (zločine proti bogu) in ta'zirat (zločine proti državi). Sem spadajo tudi izrečene smrtne kazni, bičanja in amputacije. Tako je osebno potrdil številne izrečene smrtne kazni, pri čemer so bili kršeni mednarodni standardi, vključno z usmrtitvami s kamenjanjem in obešanjem, usmrtitvami mladoletnih in javnimi usmrtitvami, kot so primeri, ko so bili zaporniki pred več tisočglavo množico obešeni z mostu.
                              Dovolil je tudi telesne kazni, kot so amputacije in kapljanje kisline v oči. Odkar je Sadeq Larijani na položaju pravosodnega ministra, je opazno poraslo število samovoljnih aretacij političnih nasprotnikov, zagovornikov človekovih pravic in pripadnikov manjšin. Od leta 2009 se je močno povečalo tudi število usmrtitev. Sadeq Larijani je odgovoren tudi za sistematične kršitve pravice do poštenega sojenja s strani iranskega sodstva.

                              23.3.2012

                              66.

                              MIRHEJAZI Ali

                              Del kroga tistih, ki so najbližji vrhovnemu vodji, in ena od oseb, odgovornih za načrtovanje zatrtja protestov, ki se izvaja od leta 2009. Povezan je tudi s tistimi, ki so odgovorni za zatrtje protestov.

                              23.3.2012

                              68.

                              RAMIN Mohammad-Ali

                              Kraj rojstva: Dezful (Iran) Datum rojstva: 1954

                              Generalni sekretar Svetovne fundacije za holokavst (World Holocaust Foundation), leta 2006 ustanovljene na mednarodni konferenci za preučitev globalne vizije holokavsta. Ramin je bil odgovoren za njeno organizacijo v imenu iranske vlade. Kot namestnik ministra za tisk (do decembra 2013) je bil vodilna oseba, odgovorna za cenzuro, ter neposredno odgovoren za zaprtje številnih medijev, ki so si prizadevali za reforme (Etemad, Etemad-e Melli, Shargh itd.), ukinitev neodvisnega novinarskega sindikata in ustrahovanje novinarjev ali njihove aretacije.

                              23.3.2012

                              69.

                              MORTAZAVI Seyyed Solat

                              Kraj rojstva: Meibod (Iran) Datum rojstva: 1967

                              Župan drugega največjega iranskega mesta Mašad, kjer redno potekajo javne usmrtitve. Nekdanji namestnik notranjega ministra za politične zadeve. Odgovoren za izvajanje represije nad osebami, ki zagovarjajo svoje zakonite pravice, vključno s svobodo izražanja. Kasneje imenovan za vodjo iranske volilne komisije na parlamentarnih volitvah leta 2012 in predsedniških volitvah 2013.

                              23.3.2012

                              73.

                              FAHRADI Ali

                              Tožilec v mestu Karaj. Odgovoren za hude kršitve človekovih pravic, med drugim sodne procese, na katerih je izrečena smrtna kazen. Med njegovim mandatom je bilo na območju Karaja veliko usmrtitev.

                              23.3.2012

                              74.

                              REZVANMA- NESH Ali

                              Tožilec. Odgovoren za hude kršitve človekovih pravic, med drugim je bil vpleten v usmrtitev mladoletnika.

                              23.3.2012

                              75.

                              RAMEZANI Gholamhosein

                              Vodja varnosti na ministrstvu za obrambo. Nekdanji vodja za zaščito in varnost IRGC (do marca 2012). Nekdanji poveljnik obveščevalne službe IRGC (do oktobra 2009). Sodeloval je pri zatiranju svobode izražanja, med drugim tako, da je bil povezan s tistimi, ki so odgovorni za aretacije blogerjev in novinarjev leta 2004. Po poročilih naj bi imel tudi vlogo pri zatiranju povolilnih protestov leta 2009.

                              23.3.2012

                              77.

                              JAFARI Reza

                              Datum rojstva: 1967

                              Od leta 2012 svetovalec disciplinskega sodišča za sodnike. Član „Komisije za ugotavljanje primerov kazenske spletne vsebine“, organa, ki je pristojen za cenzuro spletišč in družbenih medijev. Nekdanji vodja posebnega tožilstva za kibernetski kriminal (2007–2012). Odgovoren je bil za zatiranje svobode izražanja, med drugim z aretacijami, priprtji in preganjanjem blogerjev in novinarjev. Osebe, aretirane zaradi suma kibernetskega kriminala, so bile žrtve trpinčenja in nepravičnih sodnih postopkov.

                              23.3.2012

                              78.

                              RESHTE- AHMADI Bahram

                              Sodnik rednega sodišča v severnem Teheranu. Nekdanji nadzornik v uradu javnega tožilca v Teheranu. Namestnik vodje urada za zaporniške zadeve v provinci Teheran. Nekdanji namestnik tožilca v Teheranu (do leta 2013). Vodil je center za pregon Evin. Odgovoren je bil za kratenje pravic zagovornikom človekovih pravic in političnim zapornikom, med drugim pravic do obiskov in drugih pravic.

                              23.3.2012

                              79.

                              RASHIDI AGHDAM, Ali Ashraf

                              Vodja zapora Evian, imenovan sredi leta 2012. Po njegovem imenovanju so se razmere v zaporu poslabšale, poročila pa omenjajo vse slabše ravnanje z zaporniki. Oktobra 2012 je devet zapornic začelo gladovno stavkati v protest proti kršenju njihovih pravic in nasilnemu ravnanju paznikov v zaporu.

                              12.3.2013

                              80.

                              KIASATI Morteza

                              Kot sodnik v podružnici 4 revolucionarnega sodišča v Ahwazu je izrekel smrtno kazen štirim arabskim političnim zapornikom – Tahi Heidarianu, Abbasu Heidarianu, Abd al-Rahmanu Heidarianu (bratje) in Aliju Sharifiju. Te so aretirali, mučili in obesili brez dolžnega pravnega postopanja. Ti primeri in odsotnost dolžnega pravnega postopanja so bili omenjeni v poročilu posebnega poročevalca ZN za človekove pravice v Iranu z dne 13. septembra 2012 in poročilu generalnega sekretarja ZN o Iranu z dne 22. avgusta 2012.

                              12.3.2013

                              81.

                              MOUSSAVI, Seyed Mohammad Bagher

                              Kot sodnik v podružnici 2 revolucionarnega sodišča v Ahwazu je 17. marca 2012 izrekel smrtno kazen petim Arabcem iz Ahwaza – Mohammadu Aliju Amouriju, Hashemu Sha'baniju Amouriju, Hadiju Rashediju, Sayedu Jaberu Alboshoki, Sayedu Mokhtarju Alboshoki – zaradi „dejavnosti zoper nacionalno varnost“ in „sovraštva do Boga“. Kazni je 9. januarja 2013 potrdilo tudi iransko vrhovno sodišče. Peterica je bila brez obtožnice priprta več kot leto dni. V tem času so jih mučili in obsodili brez dolžnega pravnega postopanja.

                              12.3.2013

                              82.

                              SARAFRAZ, Mohammad (Dr.) (tudi: Haj-agha Sarafraz)

                              Datum rojstva: približno 1963 Kraj rojstva: Teheran Kraj stalnega prebivališča: Teheran Delovno mesto: sedež IRIB in PressTV, Teheran

                              Predsednik Radiotelevizije Islamske republike Iran (IRIB). Kot vodja IRIB World Service in Press TV je odgovoren za vse programske odločitve. Tesno povezan z državnim varnostnim aparatom. Pod njegovim vodstvom Press TV skupaj z IRIB sodeluje z iranskimi varnostnimi službami in tožilci ter prenaša izsiljena priznanja zapornikov. Med drugim je prenašala tudi izsiljeno priznanje iransko-kanadskega novinarja in filmskega ustvarjalca Maziarja Baharija, in sicer v tedenski oddaji „Iran danes“. Neodvisni regulator za radiodfuzijo OFCOM je Press TV v Združenem kraljestvu naložil globo v višini 100 000 GBP zaradi predvajanja Baharijevega priznanja leta 2011, ki so ga posneli v zaporu pod pritiskom nanj. Sarafraza se torej povezuje s kršenjem pravice do dolžnega pravnega postopanja in pravičnega sojenja.

                              12.3.2013

                              83.

                              JAFARI, Asadollah

                              Tožilec province Mazandaran, odgovoren za nezakonite aretacije in za kršitve pravic pripornikov iz Baha'ija od začetne aretacije do njihovega zadrževanja v samici obveščevalnega centra za pridržanje. Zabeleženih je bilo šest konkretnih primerov, v katerih je bila kršena pravica do dolžnega pravnega postopanja. Jafari je bil tožilec v primerih, ki so se končali s številnimi usmrtitvami, vključno z javnimi usmrtitvami.

                              12.3.2013

                              85.

                              HAMLBAR, Rahim

                              Sodnik podružnice 1 revolucionarnega sodišča v Tabrizu. Odgovoren za hude kazni zoper novinarje, pripadnike etnične manjšine Azerov in zagovornike pravic delavcev, ki jih je obtožil vohunjenja, dejanj zoper nacionalno varnost, propagande proti iranskemu režimu in žalitve iranskega voditelja. Njegove sodbe v številnih primerih niso izid dolžnega pravnega postopanja, priporniki pa naj bi bili prisiljeni v lažna priznanja. V nek odmevni primer je bilo vključenih 20 prostovoljnih humanitarnih delavcev (ki so pomagali po potresu v Iranu avgusta 2012), ki jim je naložil zaporne kazni, ker so skušali pomagati žrtvam potresa. Sodišče je delavce spoznalo za krive „sodelovanja pri zbiranju in skrivnega dogovarjanja za kazniva dejanja zoper nacionalno varnost“.

                              12.3.2013

                              86.

                              MUSAVI- TABAR, Seyyed Reza

                              Vodja revolucionarnega tožilstva v Shirazu. Odgovoren za nezakonite aretacije in trpinčenje političnih aktivistov, zagovornikov človekovih pravic, Baha'ijev in zapornikov vesti, ki so jih nadlegovali, mučili, zasliševali ter jim odrekali pravico do odvetnika in dolžnega pravnega postopanja. Musavi-Tabar je podpisoval sodne odločbe v zloglasnem centru za pridržanje št. 100 (moški zapor), med drugim tudi odločbo za triletno pridržanje baha'ijske zapornice Rahe Sabet v samici.

                              12.3.2013

                     Subjekti

                              Ime

                              Podatki za ugotavljanje istovetnosti

                              Razlogi

                              Datum uvrstitve na seznam

                              1.

                              Center za preiskovanje organiziranega kriminala (tudi: Urad za kibernetski kriminal ali kibernetska policija

                              Lokacija: Teheran, iransko spletišče: http://www.cyberpolice.ir

                              Iranska kibernetska policija, ustanovljena januarja 2011, je enota policije Islamske republike Iran, ki jo vodi Esmail Ahmadi-Moqaddam (na seznamu). Ahmadi-Moqaddam je poudaril, da bo kibernetska policija ukrepala proti protirevolucionarnim in disidentskim skupinam, ki so leta 2009 s pomočjo spletnih družbenih omrežij sprožile proteste proti ponovni izvolitvi predsednika Mahmuda Ahmadinedžada. Januarja 2012 je kibernetska policija objavila nove smernice za internetne kavarne, v katerih od uporabnikov zahteva, da zagotovijo osebne podatke, ki jih morajo lastniki kavarn hraniti šest mesecev, voditi pa morajo tudi evidenco spletnih strani, ki jih uporabniki obiščejo. Pravila od lastnikov kavarn zahtevajo tudi, da namestijo televizijske kamere zaprtega kroga in šest mesecev hranijo posnetke.
                              Na podlagi teh novih pravil lahko nastane kontrolna knjiga, s katero lahko organi oblasti izsledijo aktiviste ali vse tiste, ki po njihovem mnenju ogrožajo nacionalno varnost. Junija 2012 so iranski mediji poročali, da bo kibernetska policija skušala zatreti virtualna zasebna omrežja (VPN). 30. oktobra 2012 je kibernetska policija brez naloga aretirala blogerja Sattarja Beheshtija zaradi „dejanj zoper nacionalno varnost na družbenih omrežjih in Facebooku“. Beheshti je v svojem blogu kritiziral iransko vlado. 3. novembra 2012 so ga našli mrtvega v njegovi zaporniški celici. Pripadniki kibernetske policije naj bi ga menda mučili do smrti.


title: 2007/127/ES: Sklep Sveta z dne 19. februarja 2007 o podaljšanju obdobja uporabe ukrepov iz Sklepa 2002/148/ES o sklenitvi posvetovanj z Zimbabvejem po členu 96 Partnerskega sporazuma AKP–ES

text:
               22.2.2007

               SL

               Uradni list Evropske unije

               L 53/23

      SKLEP SVETA

   z dne 19. februarja 2007
   o podaljšanju obdobja uporabe ukrepov iz Sklepa 2002/148/ES o sklenitvi posvetovanj z Zimbabvejem po členu 96 Partnerskega sporazuma AKP–ES
   (2007/127/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,
   ob upoštevanju Sporazuma o partnerstvu AKP–ES, podpisanega v Cotonouju 23. junija 2000 (1) in spremenjenega v Luxembourgu 25. avgusta 2005 (2),
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti in upoštevati pri izvajanju Partnerskega sporazuma med državami AKP in ES (3), in zlasti člena 3 Notranjega sporazuma,
   ob upoštevanju predloga Komisije,
   ob upoštevanju naslednjega:

               (1)

               S Sklepom Sveta 2002/148/ES (4), so bila posvetovanja z Republiko Zimbabve po členu 96(2)(c) Sporazuma o partnerstvu AKP–ES zaključena in sprejeti ustrezni ukrepi, kakor so opredeljeni v Prilogi k navedenemu sklepu.

               (2)

               S Sklepom 2006/114/ES je bila uporaba ukrepov iz člena 2 Sklepa 2002/148/ES, ki so bili s členom 1 Sklepa 2003/112/ES (5) podaljšani do 20. februarja 2004, s členom 1 Sklepa 2004/157/ES (6) do 20. februarja 2005 in s členom 1 Sklepa 2005/139/ES (7) do 20. februarja 2006, podaljšana za nadaljnje obdobje 12 mesecev, do 20. februarja 2007.

               (3)

               Vlada Zimbabveja še naprej krši bistvene elemente, navedene v členu 9 Sporazuma o partnerstvu AKP–ES, sedanje razmere v Zimbabveju pa ne zagotavljajo spoštovanja človekovih pravic, demokratičnih načel in pravne države.

               (4)

               Obdobje uporabe ukrepov bi bilo zato treba podaljšati –

         SKLENIL:
   Člen 1
   Obdobje uporabe ukrepov iz člena 2 Sklepa 2002/148/ES se podaljša do 20. februarja 2008. Ukrepe se redno preverja.
   Pismo iz Priloge k temu sklepu se pošlje predsedniku Zimbabveja.
   Člen 2
   Ta sklep začne veljati na dan sprejema.
   Objavi se v Uradnem listu Evropske unije.

      V Bruslju, 19. februarja 2007

            Za Svet

            Predsednik

         M. GLOS

      (1)  UL L 317, 15.12.2000, str. 3.

      (2)  UL L 209, 11.8.2005, str. 25.

      (3)  UL L 317, 15.12.2000, str. 376. Notranji sporazum, kakor je bil nazadnje spremenjen z Notranjim sporazumom z dne 10. aprila 2006 (UL L 247, 9.9.2006, str. 48).

      (4)  UL L 50, 21.2.2002, str. 64. Sklep, kakor je bil nazadnje spremenjen s Sklepom 2006/114/ES (UL L 48, 18.2.2006, str. 26).

      (5)  UL L 46, 20.2.2003, str. 25.

      (6)  UL L 50, 20.2.2004, str. 60.

      (7)  UL L 48, 19.2.2005, str. 28.

      PRILOGA
      Bruselj, 21. februarja 2007
      Evropska unija pripisuje določbam člena 9 Sporazuma o partnerstvu AKP-ES izreden pomen. Spoštovanje človekovih pravic, demokratičnih institucij in pravne države so kot bistveni elementi Sporazuma o partnerstvu temelj naših odnosov.
      S pismom z dne 19. februarja 2002 vas je Evropska unija obvestila o svoji odločitvi, da zaključi posvetovanja, ki jih je vodila po členu 96 Sporazuma o partnerstvu AKP-ES, in sprejme določene „ustrezne ukrepe“ v smislu člena 96(2)(c) tega sporazuma.
      S pismi z dne 19. februarja 2003, 19. februarja 2004, 18. februarja 2005 in 15. februarja 2006 vas je Evropska unija obvestila o svojih odločitvah, da ne prekliče uporabe „ustreznih ukrepov“ in da podaljša obdobje uporabe do 20. februarja 2004, 20. februarja 2005, 20. februarja 2006 oziroma 20. februarja 2007.
      Dvanajst mesecev pozneje Evropska unija meni, da na petih področjih iz Sklepa Sveta z dne 18. februarja 2002 ni bil dosežen bistven napredek.
      Glede na zgoraj navedeno Evropska unija ni mnenja, da bi lahko ustrezne ukrepe preklicala, zato se je odločila, da bo podaljšala njihovo obdobje uporabe do 20. februarja 2008.
      Evropska unija še enkrat poudarja, da to ne pomeni kaznovanja prebivalcev Zimbabveja, in bo še naprej plačevala svoj prispevek k operacijam človekoljubne narave in projektom neposredne podpore prebivalcem, zlasti projektom v sektorjih sociale, demokratizacije, spoštovanja človekovih pravic in pravne države, ki jih ti ukrepi ne zadevajo.
      Evropska unija želi opomniti, da uporaba ustreznih ukrepov v smislu člena 96 Sporazuma o partnerstvu AKP-ES ni ovira za politični dialog, kakor je opredeljen v določbah člena 8 Sporazuma.
      Ob upoštevanju navedenega želi Evropska unija še enkrat poudariti pomen, ki ga pripisuje prihodnjemu sodelovanju med ES in Zimbabvejem, ter potrditi svojo pripravljenost, da tudi v prihodnje izkoristi priložnost, ki jih predstavlja trenutni potek načrtovanja 10. ERS, za nadaljevanje dialoga in napredek v bližnji prihodnosti k položaju, ko bo možna ponovna vzpostavitev polnega sodelovanja.
      S spoštovanjem,

            Za Komisijo

         J.M. BARROSO

            Za Svet

         M. GLOS


title: Sklep Sveta (EU) 2015/989 z dne 15. junija 2015 o stališču, ki se zavzame v imenu Unije v Pododboru za trgovino in trajnostni razvoj, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicam na eni strani ter Republiko Moldavijo na drugi strani, glede sprejetja poslovnika Pododbora za trgovino in trajnostni razvoj ter seznama posameznikov, ki delujejo kot strokovnjaki v postopkih skupine na področju trgovine in trajnostnega razvoja

text:
               25.6.2015

               SL

               Uradni list Evropske unije

               L 159/55

         SKLEP SVETA (EU) 2015/989
   z dne 15. junija 2015
   o stališču, ki se zavzame v imenu Unije v Pododboru za trgovino in trajnostni razvoj, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicam na eni strani ter Republiko Moldavijo na drugi strani, glede sprejetja poslovnika Pododbora za trgovino in trajnostni razvoj ter seznama posameznikov, ki delujejo kot strokovnjaki v postopkih skupine na področju trgovine in trajnostnega razvoja
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega odstavka člena 207(4) Pogodbe v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen 464(3) in (4) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1) (v nadaljnjem besedilu: Sporazum) določa začasno uporabo dela Sporazuma.

               (2)

               Člen 3 Sklepa Sveta 2014/492/EU (2) določa, katere določbe Sporazuma se uporabljajo začasno, vključno z določbami o ustanovitvi in delovanju Pododbora za trgovino in trajnostni razvoj ter na področju trgovine in trajnostnega razvoja.

               (3)

               Na podlagi člena 376(3) Sporazuma Pododbor za trgovino in trajnostni razvoj sprejme svoj poslovnik.

               (4)

               Na podlagi člena 379(3) Sporazuma Pododbor za trgovino in trajnostni razvoj na svojem prvem sestanku pripravi seznam posameznikov, ki so pripravljeni in sposobni delovati kot strokovnjaki v postopkih skupine na področju trgovine in trajnostnega razvoja.

               (5)

               Primerno je, da se določi stališče, ki se sprejme v imenu Unije glede poslovnika Pododbora za trgovino in trajnostni razvoj in seznama posameznikov, ki so pripravljeni in sposobni delovati kot strokovnjaki v postopkih skupine na področju trgovine in trajnostnega razvoja.

               (6)

               Stališče Unije v Pododboru za trgovino in trajnostni razvoj bi moralo zato temeljiti na priloženih osnutkih sklepov –

         SPREJEL NASLEDNJI SKLEP:
   Člen 1
   1.   Stališče, ki se v imenu Unije sprejme v Pododboru za trgovino in trajnostni razvoj, ustanovljenem s členom 376 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, glede sprejetja poslovnika Pododbora za trgovino in trajnostni razvoj ter seznama posameznikov, ki so pripravljeni in sposobni delovati kot strokovnjaki v postopkih skupine na področju trgovine in trajnostnega razvoja, temelji na osnutkih sklepov Pododbora za trgovino in trajnostni razvoj, priloženih temu sklepu.
   2.   Predstavniki Unije v Pododboru za trgovino in trajnostni razvoj se lahko dogovorijo o manjših tehničnih popravkih teh osnutkov sklepov brez nadaljnjega sklepa Sveta.
   Člen 2
   Ta sklep začne veljati na dan sprejetja.

      V Luxembourgu, 15. junija 2015

            Za Svet

            Predsednik

         Dz. RASNAČS

      (1)  UL L 260, 30.8.2014, str. 4.

      (2)  Sklep Sveta 2014/492/EU z dne 16. junija 2014 o podpisu, v imenu Evropske unije, in začasni uporabi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (UL L 260, 30.8.2014, str. 1).

      OSNUTEK
      SKLEP št. 1/2015 PODODBORA ZA TRGOVINO IN TRAJNOSTNI RAZVOJ EU-REPUBLIKA MOLDAVIJA
      z dne … 2015
      o sprejetju poslovnika Pododbora za trgovino in trajnostni razvoj
      PODODBOR ZA TRGOVINO IN TRAJNOSTNI RAZVOJ EU-REPUBLIKA MOLDAVIJA JE –
      ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1) (v nadaljnjem besedilu: Sporazum) in zlasti člena 376 Sporazuma,
      ob upoštevanju naslednjega:

                  (1)

                  V skladu s členom 464 Sporazuma se nekateri deli Sporazuma uporabljajo začasno od 1. septembra 2014.

                  (2)

                  Na podlagi člena 376(3) Sporazuma Pododbor za trgovino in trajnostni razvoj sestane, da bi nadzoroval izvajanje poglavja 13 (Trgovina in trajnostni razvoj) naslova V (Trgovina in z njo povezane zadeve) Sporazuma.

                  (3)

                  Člen 376(3) Sporazuma prav tako določa, da Pododbor za trgovino in trajnostni razvoj sprejme svoj poslovnik –

            SPREJEL NASLEDNJI SKLEP:
      Člen 1
      Sprejme se poslovnik Pododbora za trgovino in trajnostni razvoj, kakor je določen v Prilogi.
      Člen 2
      Ta sklep začne veljati na dan sprejetja.

         V …, …

               Za Pododbor za trgovino in trajnostni razvoj

               Predsednik

         (1)  UL L 260, 30.8.2014, str. 4.

         PRILOGA

            POSLOVNIK PODODBORA ZA TRGOVINO IN TRAJNOSTNI RAZVOJ EU-REPUBLIKA MOLDAVIJA

         Člen 1
         Splošne določbe
         1.   Pododbor za trgovino in trajnostni razvoj, ustanovljen v skladu s členom 376 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum), pomaga Pridružitvenemu odboru v trgovinski sestavi, kot je določeno v členu 438(4) Sporazuma, pri opravljanju njegovih nalog.
         2.   Pododbor za trgovino in trajnostni razvoj opravlja naloge, določene v poglavju 13 (Trgovina in trajnostni razvoj) naslova V (Trgovina in z njo povezane zadeve) Sporazuma.
         3.   Pododbor za trgovino in trajnostni razvoj sestavljajo predstavniki Evropske komisije in Republike Moldavije, ki so pristojni za zadeve, povezane s trgovino in trajnostnim razvojem.
         4.   Predstavnik Evropske komisije oziroma Republike Moldavije, ki je pristojen za zadeve, povezane s trgovino in trajnostnim razvojem, deluje kot predsednik Pododbora za trgovino in trajnostni razvoj v skladu s členom 2.
         5.   Pomen izraza „pogodbenici“ v tem poslovniku je določen v členu 461 Sporazuma.
         Člen 2
         Posebne določbe
         1.   Uporabljajo se členi 2 do 14 poslovnika Pridružitvenega sveta EU-Republika Moldavija, razen če v navedenem poslovniku ni določeno drugače.
         2.   Sklicevanje na Pridružitveni svet se razume kot sklicevanje na Pridružitveni odbor v njegovi trgovinski sestavi. Sklicevanje na Pridružitveni odbor ali na Pridružitveni odbor v trgovinski sestavi se razume kot sklicevanje na Pododbor za trgovino in trajnostni razvoj.
         Člen 3
         Sestanki
         Pododbor za trgovino in trajnostni razvoj se sestane po potrebi. Pogodbenici si prizadevata, da se sestaneta enkrat na leto.
         Člen 4
         Sprememba poslovnika
         Ta poslovnik se lahko spremeni s sklepom Pododbora za trgovino in trajnostni razvoj EU-Republika Moldavija v skladu s členom 376 Sporazuma.

      OSNUTEK
      SKLEP št. 2/2015 PODODBORA ZA TRGOVINO IN TRAJNOSTNI RAZVOJ EU-REPUBLIKA MOLDAVIJA
      z dne … 2015
      o sprejetju seznama strokovnjakov za trgovino in trajnostni razvoj v skladu s členom 379(3) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani
      PODODBOR ZA TRGOVINO IN TRAJNOSTNI RAZVOJ EU-REPUBLIKA MOLDAVIJA JE –
      ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1) (v nadaljnjem besedilu: Sporazum) in zlasti člena 379 Sporazuma,
      ob upoštevanju naslednjega:

                  (1)

                  V skladu s členom 464 Sporazuma se nekateri deli Sporazuma uporabljajo začasno od 1. septembra 2014.

                  (2)

                  Na podlagi člena 379(3) Sporazuma Pododbor za trgovino in trajnostni razvoj pripravi seznam vsaj 15 posameznikov, ki so pripravljeni in sposobni delovati kot strokovnjaki v postopkih skupine –

            SPREJEL NASLEDNJI SKLEP:
      Člen 1
      Seznam posameznikov, ki so pripravljeni in sposobni delovati kot strokovnjaki v postopkih skupine za namene člena 379 Sporazuma, je določen v Prilogi k temu sklepu.
      Člen 2
      Ta sklep začne veljati na dan sprejetja.

         V …, …

               Za Pododbor za trgovino in trajnostni razvoj

               Predsednik

         (1)  UL L 260, 30.8.2014, str. 4.

         PRILOGA

            SEZNAM STROKOVNJAKOV ZA TRGOVINO IN TRAJNOSTNI RAZVOJ

         Strokovnjaki, ki jih predlaga Republika Moldavija

                     1.

                     Iurie BEJAN

                     2.

                     Maria Ion NEDEALCOV

                     3.

                     Alexandru STRATAN

                     4.

                     Dorin JOSANU

                     5.

                     Nicolae SADOVEI

               Strokovnjaki, ki jih predlaga EU

                     1.

                     Eddy LAURIJSSEN

                     2.

                     Jorge CARDONA

                     3.

                     Karin LUKAS

                     4.

                     Hélène RUIZ FABRI

                     5.

                     Laurence BOISSON DE CHAZOURNES

                     6.

                     Geert VAN CALSTER

                     7.

                     Joost PAUWELYN

               Predsedniki

                     1.

                     Jill MURRAY (Avstralija)

                     2.

                     Janice BELLACE (Združene države Amerike)

                     3.

                     Ross WILSON (Nova Zelandija)

                     4.

                     Arthur APPLETON (Združene države Amerike)

                     5.

                     Nathalie BERNASCONI (Švica)


title: Sklep Evropskega parlamenta (EU) 2015/1654 z dne 29. aprila 2015 o zaključnem računu Evropske agencije za okolje za proračunsko leto 2013

text:
               30.9.2015

               SL

               Uradni list Evropske unije

               L 255/232

      SKLEP EVROPSKEGA PARLAMENTA (EU) 2015/1654
      z dne 29. aprila 2015
      o zaključnem računu Evropske agencije za okolje za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropske agencije za okolje za proračunsko leto 2013,

                  —

                  ob upoštevanju poročila Računskega sodišča o zaključnem računu Evropske agencije za okolje za proračunsko leto 2013 z odgovori agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočil Sveta z dne 17. februarja 2015 o podelitvi razrešnice agenciji glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (5), zlasti člena 13,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A8-0083/2015),

         1.

            ugotavlja, da so podatki iz končnega zaključnega računa Evropske agencije za okolje takšni kot v prilogi k poročilu Računskega sodišča;

         2.

            odobri zaključni račun Evropske agencije za okolje za proračunsko leto 2013;

         3.

            naroči svojemu predsedniku, naj ta sklep posreduje izvršnemu direktorju Evropske agencije za okolje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 144.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 126, 21.5.2009, str. 13.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep Evropskega parlamenta (EU) 2015/1703 z dne 29. aprila 2015 o razrešnici glede izvrševanja proračuna Skupnega podjetja SESAR za proračunsko leto 2013

text:
               30.9.2015

               SL

               Uradni list Evropske unije

               L 255/402

      SKLEP EVROPSKEGA PARLAMENTA (EU) 2015/1703
      z dne 29. aprila 2015
      o razrešnici glede izvrševanja proračuna Skupnega podjetja SESAR za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Skupnega podjetja SESAR za proračunsko leto 2013,

                  —

                  ob upoštevanju poročila Računskega sodišča o zaključnem računu Skupnega podjetja SESAR za proračunsko leto 2013 z odgovori skupnega podjetja (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice skupnemu podjetju glede izvrševanja proračuna za proračunsko leto 2013 (05306/2015 – C8-0049/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe Sveta (ES) št. 219/2007 z dne 27. februarja 2007 o ustanovitvi skupnega podjetja za razvoj nove generacije evropskega sistema upravljanja zračnega prometa (SESAR) (5), zlasti člena 4b,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7),

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za promet in turizem (A8-0110/2015),

         1.

            podeli razrešnico izvršnemu direktorju Skupnega podjetja SESAR glede izvrševanja proračuna skupnega podjetja za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja SESAR, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 452, 16.12.2014, str. 58.

         (2)  UL C 452, 16.12.2014, str. 59.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 64, 2.3.2007, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep Sodišča z dne 4. junija 2015 o praznikih in dela prostih dnevih ter sodnih počitnicah

text:
               4.7.2015

               SL

               Uradni list Evropske unije

               C 220/13

         SKLEP SODIŠČA
   z dne 4. junija 2015
   o praznikih in dela prostih dnevih ter sodnih počitnicah
   (2015/C 220/04)
   SODIŠČE JE –
   ob upoštevanju člena 24(2), (4) in (6) Poslovnika,
   ker je treba na podlagi te določbe določiti seznam praznikov in dela prostih dni ter datume sodnih počitnic –
   SKLENILO:
   Člen 1
   Dela prosti dnevi in prazniki v smislu člena 24(4) in (6) Poslovnika so:

               —

               novo leto,

               —

               velikonočni ponedeljek,

               —

               1. maj,

               —

               vnebohod,

               —

               binkoštni ponedeljek,

               —

               23. junij,

               —

               15. avgust,

               —

               1. november,

               —

               25. december,

               —

               26. december.

         Člen 2
   Med 1. novembrom 2015 in 31. oktobrom 2016 so sodne počitnice v smislu člena 24(2) in (6) Poslovnika:

               —

               božič 2015: od ponedeljka, 21. decembra 2015, do vključno nedelje, 10. januarja 2016,

               —

               velika noč 2016: od ponedeljka, 21. marca 2016, do vključno nedelje, 3. aprila 2016,

               —

               poletje 2016: od petka, 22. julija 2016, do vključno nedelje, 4. septembra 2016.

         Člen 3
   Ta sklep začne veljati na dan objave v Uradnem listu Evropske unije.

      V Luxembourgu, 4. Junija 2015.

         A. CALOT ESCOBAR

            Sodni tajnik

         V. SKOURIS

            Predsednik


title: 2004/925/ES: Sklep Sveta z dne 22. decembra 2004 o spremembi Sklepa 2004/197/SZVP o vzpostavitvi mehanizma za upravljanje financiranja skupnih stroškov operacij Evropske unije, ki zadevajo vojaške ali obrambne zadeve (ATHENA)

text:
               31.12.2004

               SL

               Uradni list Evropske unije

               L 395/68

      SKLEP SVETA

   z dne 22. decembra 2004
   o spremembi Sklepa 2004/197/SZVP o vzpostavitvi mehanizma za upravljanje financiranja skupnih stroškov operacij Evropske unije, ki zadevajo vojaške ali obrambne zadeve (ATHENA)
   (2004/925/ES)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 13(3) in 28(3) Pogodbe,
   ob upoštevanju naslednjega:

               (1)

               Svet je 23. februarja 2004 sprejel Sklep 2004/197/SZVP (1), ki predvideva, da se prvi pregled opravi pred koncem leta 2004.

               (2)

               Svet je pri sprejetju Skupnega ukrepa 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (2) izpostavil potrebo, da se v okviru prihodnjega pregleda operacije ATHENA preuči več vprašanj.

               (3)

               Sklep 2004/197/SVZP je treba zato spremeniti –

         SKLENIL:
   Člen 1
   Sklep 2004/197/SZVP se spremeni:

               1.

               V členu 14:

                           (a)

                           se odstavek 2 nadomesti z naslednjim:
                           „2.   Poleg tega ATHENA krije skupne operativne stroške, naštete v Prilogi II v obdobju od potrditve koncepta kriznega upravljanja za operacijo do imenovanja poveljnika operacije. V posebnih okoliščinah in po posvetovanju s Političnim in varnostnim odborom lahko Posebni odbor spremeni obdobje, v katerem te stroške krije ATHENA.“;

                           (b)

                           se dodajo naslednji odstavki:
                           „6.   Posebni odbor lahko za posamične primere odloči, da se zaradi posebnih okoliščin določeni povečani stroški, ki niso našteti v Prilogi III-B, štejejo za skupne stroške določene operacije v času njene aktivne faze.
                           7.   Države članice prek upravljavca Svet in Posebni odbor obvestijo o dogovorih o delitvi stroškov, pri katerih sodelujejo v okviru operacije Evropske unije.“.

               2.

               V členu 21(3) se doda naslednji stavek:
               „Ti predlogi veljajo za odobrene, razen če Posebni odbor do 15. marca ne odloči drugače.“.

               3.

               V členu 24(4) se doda naslednji stavek:
               „Vendar če se operacijo načrtuje za več kot šest mesecev, se plačilo prispevkov izvrši v polletnih obrokih. V takem primeru se prvi obrok plača v dveh mesecih po začetku operacije; drugi obrok se plača v roku, ki ga določi Posebni odbor na predlog upravljavca ob upoštevanju operativnih potreb. Posebni odbor sme odstopiti od teh določb.“.

               4.

               V členu 28 se obstoječe besedilo oštevilči kot odstavek 1 in se doda naslednji odstavek:
               „2.   Če zamuda pri plačilu ni daljša od deset dni, se obresti ne zaračunajo. Če je zamuda pri plačilu daljša od deset dni, se obresti zaračunajo za celotno zamudo.“.

               5.

               V členu 29 se doda naslednji odstavek:
               „6.   Posebni odbor lahko odobri pravila za izvrševanje skupnih stroškov, ki odstopajo od odstavka 4.“.

               6.

               V členu 38 se doda naslednji odstavek:
               „8.   Vsaka država članica, ki sodeluje v operaciji, upravljavcu vsako leto do 31. marca preloži podatke, po potrebi preko poveljnika operacije, o povečanih stroških, ki so ji nastali v zvezi z operacijo v preteklem finančnem letu. Ti podatki se razčlenijo tako, da so razvidne glavne postavke odhodkov. Upravljavec te podatke pripravi zato, da Posebnemu odboru omogoči pregled nad povečanimi stroški operacije.“.

               7.

               V Prilogi II se prvi odstavek nadomesti z naslednjim:
               „Povečani stroški prevoza in nastanitve, potrebni za raziskovalne misije in priprave (predvsem misije za ugotavljanje dejstev in izvidništvo) vojaških sil za posebne vojaške operacije Evropske unije.“.

         Člen 2
   Ta sklep začne veljati 1. januarja 2005.
   Člen 3
   Ta sklep se objavi v Uradnem listu Evropske unije.

      V Bruslju, 22. decembra 2004

            Za Svet

            Predsednik

         C. VEERMAN

      (1)  UL L 63, 28.2.2004, str. 68.

      (2)  UL L 252, 28.7.2004, str. 10.


title: Sklep Sveta z dne 17. decembra 2001 o razširitvi učinka Sklepa o programu izmenjave, pomoči in usposabljanja za zaščito eura proti ponarejanju (program Pericles) na države članice, ki niso sprejele eura kot enotne valute

text:
Pomembno pravno obvestilo

|

32001D0924

Uradni list L 339 , 21/12/2001 str. 0055 - 0055

		Sklep Svetaz dne 17. decembra 2001o razširitvi učinka Sklepa o programu izmenjave, pomoči in usposabljanja za zaščito eura proti ponarejanju (program "Pericles") na države članice, ki niso sprejele eura kot enotne valute(2001/924/ES)SVET EVROPSKE UNIJE JE -ob upoštevanju Pogodbe o ustanovitvi Evropske skupnosti in zlasti člena 308 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Svet je ob sprejetju Sklepa Sveta 2001/923/ES [3] določil, da bo Sklep veljal v državah članicah, ki so sprejele euro kot enotno valuto.(2) Ukrepi izmenjave informacij in osebja ter pomoči in usposabljanja, ki se izvajajo po programu, morajo biti enotni po vsej Skupnosti in je treba zato izvesti ukrepe za zagotovitev enake stopnje zaščite eura v državah članicah, ki ga niso sprejele -SKLENIL:Člen 1Uporaba členov 1 do 13 Sklepa 2001/923/ES se razširi na tiste države članice, ki niso sprejele eura kot enotne valute.Člen 2Ta sklep začne veljati na dan objave v Uradnem listu Evropskih skupnosti.Uporablja se od 1. januarja 2002.V Bruslju, 17. decembra 2001Za SvetPredsednicaA. Neyts-Uyttebroeck[1] UL C 240 E, 28.8.2001, str. 124.[2] Mnenje, dano 13. novembra 2001 (še ni objavljeno v Uradnem listu).[3] UL L 339, 21.12.2001, str. 50.--------------------------------------------------


title: Sklep Sveta 2008/732/SZVP z dne 15. septembra 2008 o izvajanju Skupnega stališča 2004/293/SZVP o obnovitvi ukrepov v podporo učinkovitemu izvajanju pooblastil Mednarodnega kazenskega sodišča za nekdanjo Jugoslavijo (MKSJ)

text:
               16.9.2008

               SL

               Uradni list Evropske unije

               L 247/56

      SKLEP SVETA 2008/732/SZVP
   z dne 15. septembra 2008
   o izvajanju Skupnega stališča 2004/293/SZVP o obnovitvi ukrepov v podporo učinkovitemu izvajanju pooblastil Mednarodnega kazenskega sodišča za nekdanjo Jugoslavijo (MKSJ)
   SVET EVROPSKE UNIJE JE –
   ob upoštevanju Skupnega stališča 2004/293/SZVP (1) in zlasti člena 2 Skupnega stališča v povezavi s členom 23(2) Pogodbe o Evropski uniji,
   ob upoštevanju naslednjega:

               (1)

               Svet je s Skupnim stališčem 2004/293/SZVP sprejel ukrepe za preprečitev vstopa na ozemlja držav članic ali tranzita prek ozemlja držav članic za fizične osebe, ki osebam na prostosti pomagajo, da se še naprej izogibajo roki pravice za kazniva dejanja, za katera jih je obtožilo Mednarodno kazensko sodišče za nekdanjo Jugoslavijo (MKSJ), ali ki drugače ovirajo učinkovito izvajanje pooblastil MKSJ.

               (2)

               Po premestitvi g. Radovana KARADŽIĆA v pripor MKSJ 30. julija 2008 bi bilo treba s seznama v Prilogi k Skupnemu stališču 2004/293/SZVP umakniti nekatere osebe, povezane z g. KARADŽIĆEM.

               (3)

               Seznam v Prilogi k Skupnemu stališču 2004/293/SZVP bi bilo zato treba ustrezno spremeniti –

         SKLENIL:
   Člen 1
   Seznam oseb, naveden v Prilogi k Skupnemu stališču 2004/293/SZVP, se nadomesti s seznamom v Prilogi k temu sklepu.
   Člen 2
   Ta sklep začne učinkovati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 15. septembra 2008

            Za Svet

            Predsednik

         B. KOUCHNER

      (1)  UL L 94, 31.3.2004, str. 65.

      PRILOGA
      1.   BILBIJA, Milorad
      Sin Svetka BILBIJE
      Datum/kraj rojstva: 13.8.1956, Sanski Most, Bosna in Hercegovina
      Številka potnega lista: 3715730
      Številka osebne izkaznice: 03GCD9986
      Osebna identifikacijska številka: 1308956163305
      Vzdevki:
      Naslov: Braće Pantića 7, Banjaluka, Bosna in Hercegovina
      2.   BJELICA, Milovan
      Datum/kraj rojstva: 19.10.1958, Rogatica, Bosna in Hercegovina
      Številka potnega lista: 0000148, izdan 26.7.1998 v Sarajevu (razveljavljen)
      Številka osebne izkaznice: 03ETA0150
      Osebna identifikacijska številka: 1910958130007
      Vzdevki: Cicko
      Naslov: Družba CENTREK, Pale, Bosna in Hercegovina
      3.   EĆIM, Ljuban
      Datum/kraj rojstva: 6.1.1964, Sviljanac, Bosna in Hercegovina
      Številka potnega lista: 0144290, izdan 21.11.1998 v Banjaluki (razveljavljen)
      Številka osebne izkaznice: 03GCE3530
      Osebna identifikacijska številka: 0601964100083
      Vzdevki:
      Naslov: Ulica Stevana Mokranjca 26, Banjaluka, Bosna in Hercegovina
      4.   HADŽIĆ, Goranka
      Hči Branka in Milene HADŽIĆ
      Datum/kraj rojstva: 18.6.1962, občina Vinkovci, Hrvaška
      Številka potnega lista:
      Številka osebne izkaznice: 1806962308218 (JMBG), številka osebne izkaznice: 569934/03
      Vzdevki:
      Naslov: Aranj Janoša 9, Novi Sad, Srbija
      Povezava z osebami, obtoženimi vojnih zločinov: sestra Gorana HADŽIĆA
      5.   HADŽIĆ, Ivana
      Hči Gorana in Živke HADŽIĆ
      Datum/kraj rojstva: 25.2.1983, Vukovar, Hrvaška
      Številka potnega lista:
      Številka osebne izkaznice:
      Vzdevki:
      Naslov: Aranj Janoša 9, Novi Sad, Srbija
      Povezava z osebami, obtoženimi vojnih zločinov: hči Gorana HADŽIĆA
      6.   HADŽIĆ, Srećko
      Sin Gorana in Živke HADŽIĆ
      Datum/kraj rojstva: 8.10.1987, Vukovar, Hrvaška
      Številka potnega lista:
      Številka osebne izkaznice:
      Vzdevki:
      Naslov: Aranj Janoša 9, Novi Sad, Srbija
      Povezava z osebami, obtoženimi vojnih zločinov: sin Gorana HADŽIĆA
      7.   HADŽIĆ, Živka
      Hči Branislava NUDIĆA
      Datum/kraj rojstva: 9.6.1957, Vinkovci, Hrvaška
      Številka potnega lista:
      Številka osebne izkaznice:
      Vzdevki:
      Naslov: Aranj Janoša 9, Novi Sad, Srbija
      Povezava z osebami, obtoženimi vojnih zločinov: soproga Gorana HADŽIĆA
      8.   JOVIČIĆ, Predrag
      Sin Desmira JOVIČIĆA
      Datum/kraj rojstva: 1.3.1963, Pale, Bosna in Hercegovina
      Številka potnega lista: 4363551
      Številka osebne izkaznice: 03DYA0852
      Osebna identifikacijska številka: 0103963173133
      Vzdevki:
      Naslov: Milana Simovića 23, Pale, Bosna in Hercegovina
      9.   KESEROVIĆ, Dragomir
      Sin Slavka
      Datum/kraj rojstva: 8.6.1957, Piskavica pri Banjaluki, Bosna in Hercegovina
      Številka potnega lista: 4191306
      Številka osebne izkaznice: 04GCH5156
      Osebna identifikacijska številka: 0806957100028
      Vzdevki:
      Naslov:
      10.   KIJAC, Dragan
      Datum/kraj rojstva: 6.10.1955, Sarajevo, Bosna in Hercegovina
      Številka potnega lista:
      Številka osebne izkaznice:
      Osebna identifikacijska številka:
      Vzdevki:
      Naslov:
      11.   KOJIĆ, Radomir
      Sin Milanka in Zlatane
      Datum/kraj rojstva: 23.11.1950, Bijela Voda, Sokolac, Bosna in Hercegovina
      Številka potnega lista: 4742002. Izdan leta 2002 v Sarajevu. Velja do leta 2007.
      Številka osebne izkaznice: 03DYA1935. Izdana 7.7.2003 v Sarajevu.
      Osebna identifikacijska številka: 2311950173133
      Vzdevki: Miner ali Ratko
      Naslov: Trifka Grabeža 115, Pale, ali Hotel KRISTAL, Jahorina, Bosna in Hercegovina
      12.   KOVAČ, Tomislav
      Sin Vasa
      Datum/kraj rojstva: 4.12.1959, Sarajevo, Bosna in Hercegovina
      Številka potnega lista:
      Številka osebne izkaznice:
      Osebna identifikacijska številka: 0412959171315
      Vzdevki: Tomo
      Naslov: Bijela, Črna gora; in Pale, Bosna in Hercegovina
      13.   KUJUNDŽIĆ, Predrag
      Sin Vasilija
      Datum/kraj rojstva: 30.1.1961, Suho Pole, Doboj, Bosna in Hercegovina
      Številka potnega lista:
      Številka osebne izkaznice: 03GFB1318
      Osebna identifikacijska številka: 3001961120044
      Vzdevki: Predo
      Naslov: Doboj, Bosna in Hercegovina
      14.   LUKOVIĆ, Milorad Ulemek
      Datum/kraj rojstva: 15.5.1968, Beograd, Srbija
      Številka potnega lista:
      Številka osebne izkaznice:
      Osebna identifikacijska številka:
      Vzdevki: Legija (ponarejena osebna izkaznica na ime IVANIĆ, Željko)
      Naslov: v zaporu (Beograjski okrajni zapor, Bačvanska 14, Beograd)
      15.   MALIŠ, Milomir
      Sin Dejana MALIŠA
      Datum/kraj rojstva: 3.8.1966, Bjelice
      Številka potnega lista:
      Številka osebne izkaznice:
      Osebna identifikacijska številka: 0308966131572
      Vzdevki:
      Naslov: Vojvode Putnika, Foča, Bosna in Hercegovina
      16.   MANDIĆ, Momčilo
      Datum/kraj rojstva: 1.5.1954, Kalinovik, Bosna in Hercegovina
      Številka potnega lista: 0121391, izdan 12.5.1999 v Sarajevu, Bosna in Hercegovina (razveljavljen)
      Številka osebne izkaznice:
      Osebna identifikacijska številka: 0105954171511
      Vzdevki: Momo
      Naslov: v zaporu
      17.   MARIĆ, Milorad
      Sin Vinka MARIĆA
      Datum/kraj rojstva: 9.9.1957, Visoko, Bosna in Hercegovina
      Številka potnega lista: 4587936
      Številka osebne izkaznice: 04GKB5268
      Osebna identifikacijska številka: 0909957171778
      Vzdevki:
      Naslov: Vuka Karadžića 148, Zvornik, Bosna in Hercegovina
      18.   MIČEVIĆ, Jelenko
      Sin Luke in Desanke (dekliški priimek: Simić)
      Datum/kraj rojstva: 8.8.1947, Borci pri Konjiću, Bosna in Hercegovina
      Številka potnega lista: 4166874
      Številka osebne izkaznice: 03BIA3452
      Osebna identifikacijska številka: 0808947710266
      Vzdevki: Filaret
      Naslov: samostan Mileševo, Srbija
      19.   MLADIĆ, Biljana (dekliški priimek: STOJČEVSKA)
      Hči Strahila STOJČEVSKEGA in Svetlinke STOJČEVSKE
      Datum/kraj rojstva: 30.5.1972, Skopje, Nekdanja jugoslovanska republika Makedonija
      Številka potnega lista:
      Številka osebne izkaznice: 3005972455086 (JMBG)
      Vzdevki:
      Naslov: prijavljena na Blagoja Parovića 117a, Beograd, vendar živi na Vidikovaćki venac 83, Beograd, Srbija
      Povezava z osebami, obtoženimi vojnih zločinov: snaha Ratka MLADIĆA
      20.   MLADIĆ, Bosiljka; (dekliški priimek: JEGDIĆ)
      Hči Petra JEGDIĆA
      Datum/kraj rojstva: 20.7.1947, Okrugljača, občina Virovitica, Hrvaška
      Številka osebne izkaznice: 2007947455100 (JMBG)
      Osebna izkaznica: T77619, izdal SUP Beograd, 31.5.1992
      Naslov: Blagoja Parovića 117a, Beograd, Srbija
      Povezava z osebami, obtoženimi vojnih zločinov: žena Ratka MLADIĆA
      21.   MLADIĆ, Darko
      Sin Ratka in Bosiljke MLADIĆ
      Datum/kraj rojstva: 19.8.1969, Skopje, Nekdanja jugoslovanska republika Makedonija
      Številka potnega lista: potni list Srbije in Črne gore številka 003220335, izdan 26.2.2002
      Številka osebne izkaznice: 1908969450106 (JMBG); osebna izkaznica B112059, izdal SUP Beograd, 8.4.1994
      Vzdevki:
      Naslov: Vidikovaćki venac 83, Beograd, Srbija
      Povezava z osebami, obtoženimi vojnih zločinov: sin Ratka MLADIĆA
      22.   NINKOVIĆ, Milan
      Sin Sima
      Datum/kraj rojstva: 15.6.1943, Doboj, Bosna in Hercegovina
      Številka potnega lista: 3944452
      Številka osebne izkaznice: 04GFE3783
      Osebna identifikacijska številka: 1506943120018
      Vzdevki:
      Naslov:
      23.   OSTOJIĆ, Velibor
      Sin Joza
      Datum/kraj rojstva: 8.8.1945, Čelebići pri Foči, Bosna in Hercegovina
      Številka potnega lista:
      Številka osebne izkaznice:
      Osebna identifikacijska številka:
      Vzdevki:
      Naslov:
      24.   OSTOJIĆ, Zoran
      Sin Mića OSTOJIĆA
      Datum/kraj rojstva: 29.3.1961, Sarajevo, Bosna in Hercegovina
      Številka potnega lista:
      Številka osebne izkaznice: 04BSF6085
      Osebna identifikacijska številka: 2903961172656
      Vzdevki:
      Naslov: Malta 25, Sarajevo, Bosna in Hercegovina
      25.   PAVLOVIĆ, Petko
      Sin Milovana PAVLOVIĆA
      Datum/kraj rojstva: 6.6.1957, Ratkovići, Bosna in Hercegovina
      Številka potnega lista: 4588517
      Številka osebne izkaznice: 03GKA9274
      Osebna identifikacijska številka: 0606957183137
      Vzdevki:
      Naslov: Vuka Karadžića 148, Zvornik, Bosna in Hercegovina
      26.   POPOVIĆ, Čedomir
      Sin Radomirja POPOVIĆA
      Datum/kraj rojstva: 24.3.1950, Petroviči
      Številka potnega lista:
      Številka osebne izkaznice: 04FAA3580
      Osebna identifikacijska številka: 2403950151018
      Vzdevki:
      Naslov: Črnogorska 36, Bileća, Bosna in Hercegovina
      27.   PUHALO, Branislav
      Sin Đura
      Datum/kraj rojstva: 30.8.1963, Foča, Bosna in Hercegovina
      Številka potnega lista:
      Številka osebne izkaznice:
      Osebna identifikacijska številka: 3008963171929
      Vzdevki:
      Naslov:
      28.   RADOVIĆ, Nade
      Sin Milorada RADOVIĆA
      Datum/kraj rojstva: 26.1.1951, Foča, Bosna in Hercegovina
      Številka potnega lista: stari potni list 0123256 (razveljavljen)
      Številka osebne izkaznice: 03GJA2918
      Osebna identifikacijska številka: 2601951131548
      Vzdevki:
      Naslov: Stepe Stepanovića 12, Foča/Srbinje, Bosna in Hercegovina
      29.   RATIĆ, Branko
      Datum/kraj rojstva: 26.11.1957, Mihaljevci, Slavonska Požega, Hrvaška
      Številka potnega lista: 0442022, izdan 17.9.1999 v Banjaluki
      Številka osebne izkaznice: 03GCA8959
      Osebna identifikacijska številka: 2611957173132
      Vzdevki:
      Naslov: Krfska ulica 42, Banjaluka, Bosna in Hercegovina
      30.   ROGULJIĆ, Slavko
      Datum/kraj rojstva: 15.5.1952, Srpska Crnja, Hetin, Srbija
      Neveljavna potna lista številka 3747158, izdan 12.4.2002 v Banjaluki, potekel 12.4.2007, in številka 0020222, izdan 25.8.1988 v Banjaluki, potekel 25.8.2003.
      Številka osebne izkaznice: 04EFA1053
      Osebna identifikacijska številka: 1505952103022
      Vzdevki:
      Naslov: Vojvode Mišića 21, Laktaši, Bosna in Hercegovina
      31.   ŠAROVIĆ, Mirko
      Datum/kraj rojstva: 16.9.1956, Rusanovići-Rogatica, Bosna in Hercegovina
      Številka potnega lista: 4363471, izdan v kraju Istočno Sarajevo. Velja do 8.10.2008
      Številka osebne izkaznice: 04PEA4585
      Osebna identifikacijska številka: 1609956172657
      Vzdevki:
      Naslov: Bjelopoljska 42, 71216 Sarajevo, Bosna in Hercegovina
      32.   SKOČAJIĆ, Mrkša
      Sin Dejana SKOČAJIĆA
      Datum/kraj rojstva: 5.8.1953, Blagaj, Bosna in Hercegovina
      Številka potnega lista: 3681597
      Številka osebne izkaznice: 04GDB9950
      Osebna identifikacijska številka: 0508953150038
      Vzdevki:
      Naslov: Trebinjskih brigada, Trebinje, Bosna in Hercegovina
      33.   VRAČAR, Milenko
      Datum/kraj rojstva: 15.5.1956, Nišavići, Prijedor, Bosna in Hercegovina
      Neveljavni potni listi številka 3865548, izdan 29.8.2002 v Banjaluki, potekel 29.8.2007, številka 0280280, izdan 4.12.1999 v Banjaluki, potekel 4.12.2004, in številka 0062130, izdan 16.9.1998 v Banjaluki (Bosna in Hercegovina).
      Številka osebne izkaznice: 03GCE6934
      Osebna identifikacijska številka: 1505956160012
      Vzdevki:
      Naslov: Save Ljuboje 14, Banjaluka, Bosna in Hercegovina
      34.   ZOGOVIĆ, Milan
      Sin Jovana
      Datum/kraj rojstva: 7.10.1939, Dobruša
      Številka potnega lista:
      Številka osebne izkaznice:
      Osebna identifikacijska številka:
      Vzdevki:
      Naslov:


title: 2012/685/EU: Sklep Evropskega parlamenta in Sveta z dne 25. oktobra 2012 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2012/001 IE/Talk Talk, Irska)

text:
               7.11.2012

               SL

               Uradni list Evropske unije

               L 307/79

         SKLEP EVROPSKEGA PARLAMENTA IN SVETA
   z dne 25. oktobra 2012
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2012/001 IE/Talk Talk, Irska)
   (2012/685/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne pomoči presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (3)

               Irska je 29. februarja 2012 vložila vlogo za uporabo sredstev ESPG v zvezi s presežnimi delavci v podjetju Talk Talk Broadband Services (Ireland) Limited in pri treh dobaviteljih ter jo do 15. maja 2012 dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 2 696 382 EUR.

               (4)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Irska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji zagotovi vsota 2 696 382 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 25. oktobra 2012

            Za Evropski parlament

            Predsednik

         M. SCHULZ

            Za Svet

            Predsednik

         A. D. MAVROYIANNIS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.